Polokwane-ma vermoor: Verdagte vra dan borgtog | Maroela Media
Gewysigde nasionale begroting kort net president se handtekening
Polokwane-ma vermoor: Verdagte vra dan borgtog
Die man wat aangekla word van die moord op Tanya Wiers (44), wat vroeër vandeesmaand wreed in haar huis in Polokwane in Limpopo vermoor is, het Donderdag in die plaaslike landdroshof verskyn.
Ao. Lesiba Ramoshaba, woordvoerder van die polisie, het aan Maroela Media gesê die saak teen Frans Maela (25) is tot Dinsdag 21 Februarie uitgestel, wanneer hy om borgtog sal aansoek doen.
Hy bly in aanhouding tot dan. Brig. Motlafela Mojapelo, woordvoerder van die polisie, het vroeër aan Maroela Media gesê daar word beweer Maela het in Eduanpark, dieselfde buurt waar die Wiers-gesin woon, gewerk.
Wiers se liggaam is deur haar seun, Rolf (16), in een van haar kinders se slaapkamers gevind. Sy het verskeie steekwonde aan haar nek en onder haar ken gehad asook keerwonde aan haar hande. Haar oë is met 'n onbekende skerp voorwerp verwyder.
Wiers se man, Rolf sr., het vroeër aan Maroela Media gesê hy is oortuig daarvan dat die moord nie deel van 'n gewone rooftog was nie, omdat baie min uit die huis gesteel is. Slegs Tanya se trouring en -pand, toonring, armband en rekenaartablet is gesteel.
Ramotshaba het gesê net Maela word in dié stadium vervolg. Daar is aanvanklik ook gesoek na 'n werker van die Wiers-gesin wat die polisie moontlik in die ondersoek kon bystaan.
'Banke moet gestraf word'
Hy sal seker borgtog kry, dis net die jagter en die doodskismanne wat nog SIT omdat hulle blank is . Dit is so onregverdig hierdie bestel. Mens sou dink iemand het uit apartheid geleer, maar dieselfde persone wat vir EQUAL opportunities en EQALITY before the law gevra het doen nou presies die teenoorgestelde. Wrede moordenaars kry borgtog maar nie ouens wat in 'n skietongeluk betrokke was of 'n koperkabeldief in 'n doodskis banggemaak het nie.
Hierdie man mag nie borgtog kry nie. Is hy 'n Suid-Afrikaanse burger? Het hy 'n vaste woonadres? As hy soos vermoed 'n tuinwerker in die buurt was, het hy ook nie meer 'n werk nie. Hy sal beslis 'n vlugrisiko wees. Hou hom agter tralies, sodat hy verhoor kan word vir sy onmenslike daad.
Geen moordenaar of verkragter behoort borgtog te kry nie en ons weet almal waarom. As jy eenmaal so iets gedoen het sal jy weer.
Borgtog !!! ????
Sodat hy kan vlug of nog oe kan gaan uithaal .
Nee regtig ek se nie meer nie .
Geen borgtog nie! Bly in tronk want hy is moordenaar!!! As hy vrylaat, gaan weer vir mense doodmaak! Sit hom en ander moordenaars lewenslank in tronk!